Post ĉi tiu lanĉo, Brazilo fariĝis membro de monda elito de 20 landoj, kiuj produktas satelitojn.
Kvankam ĝi trapasas ankoraŭ severajn sociajn malegalecojn kaj malriĉecon, krom nesufiĉaj san- kaj edukservoj, tamen oni povas pravigi la investon en tia teknologio, se oni konsideras ĝian strategian gravecon.
La nova satelito multe pli precize registros la situacion de la arbaro, de la marbordo kaj de akvodeponejoj, kaj multe helpos daŭripovan agrokulturon.
#000003
Artefaritaj satelitoj estis unuafoje elpensitaj de Isaac Newton, kiu kalkulis, ke ili povas orbiti ĉirkaŭ nia planedo, kiel la Luno.
La unua, la fama Sputnik, estis lanĉita en la jaro 1957; ĝia pezo estis 83 kilogramoj.
Poste, miloj da satelitoj komencis rondiri la mondon, por meteologiaj, astronomiaj, militistaj, komunikaj kaj aliaj celoj.
Ĉar ili havas limigitan tempon de funkciado, poste ili senaktive plu orbitadas kiel rubaĵo.
Nuntempe, sciencistoj jam maltrankviliĝas pro la granda kvanto da orbitanta satelita rubaĵo.
#000004